|  |
| --- |
| **Dunaújvárosi Egyetem** |
| Mindenki Egyeteme„Kalandozások az Informatika és a Természettudomány világába”**Dunaújváros és környékén élők számára** **2017/2018. II. félév** |
|  |

# **Dunaújvárosi Egyetem – Mindenki Egyeteme program (Nyitott Egyetem utódja)**

A Dunaújvárosi Egyetem a 2015/2016. tanév első félévében indította el a *Nyitott Egyetem* programját a város és a régió lakosai számára. A kezdeményezés célja, hogy a Dunaújvárosban és a környékén élő lakosok számára az Egyetem megnyissa kapuit, és az érdeklődők izgalmas kurzusok formájában bekapcsolódhassanak képzéseinkbe. Az intézmény 2016 őszén megújult *Mindenki Egyeteme* címmel hirdette meg programjait. A *Mindenki Egyetemén* résztvevők megismerhetik belülről a Dunaújvárosi Egyetem életét, oktatóit és hallgatóit.

A képzés a jelentkezők számára a Dunaújvárosi Egyetem jóvoltából ingyenes. Az intézmény a Mindenki Egyetemének programját a társadalmi felelősségvállalás keretein belül indítja el, az életen át tartó tanulás jegyében.

A *Mindenki Egyetemére* bárki jelentkezhet, akit a meghirdetett előadás témái közül valamelyik érdekel. A *Mindenki Egyeteme* programjai közül bármelyik, de akár az összes meghirdetett előadás is választható (ezt a jelentkezési lapon kell majd jelezni). A *Mindenki Egyeteme* programjában résztvevők számára a részvételről a félév végén elismerő emléklapot adunk át.

**Jelentkezés feltételei:**

A Dunaújvárosi Egyetem Mindenki Egyeteme programjára bárki jelentkezhet, akit érdekelnek a meghirdetett előadások.

A Mindenki Egyetemére való jelentkezés feltétele, hogy az érintett kitöltse a jelentkezési lapot, amelyet a <http://www.uniduna.hu/hireink/indul-mindenki-egyeteme> elérhetőségen tölthet le, és azt eljuttassa a Dunaújvárosi Egyetem Tanulmányi Hivatalába személyesen vagy elektronikusan a th@uniduna.hu címre. Telefonon érdeklődni lehet: Szabó Eleonóra tanulmányi előadónál (06-25/551-232), vagy e-mailben: th@uniduna.hu

**Jelentkezési határidő: 2018.04.25-ig.**

**A Mindenki Egyetemén választható előadások:**

**A nuerális hálók és a mély tanulás**

*Előadó:* ***Dr. Buzáné Dr. Kis Piroska Gizella***

Időpont: április 28. 9:00-10:30

Helye: I-106-os terem

**Az előadás tartalma:**

A mesterséges neurális hálókkal folytatott kísérleteket az 1950-es években kezdték. Azóta egyre több gépi tanulási és automatizálási rendszerben használják ezeket.   Az alkalmazásaik során a korlátaikra is fény derült.  A felmerült problémák kiküszöbölésére a  „mély tanulást”, a „deep learning”-et javasolják. A mesterséges neurális háló modellekre épülnek olyan jól ismert alkalmazások, mint például a Google keresőrendszer, Google Fotók ,Google Térkép és Utcakép, Google Fordító, YouTube. Az előadás keretében a mesterséges neurális hálók és a deep learning kerül ismertetésre.

**Vásároljunk a fotelból -  gondolatok az e-kereskedelemről**

*Előadó:* ***Mihalovicsné Kollár Anita***

Időpont: 2018 április 28. 10:30-12.00

Helye: I-106 terem

**Az előadás tartalma:**

Napjainkban egyre nagyobb teret hódít az e-kereskedelem és úgy tűnik, ez a tendencia a jövőben is folytatódik. Ezért leszögezhetjük, hogy igenis kell tudnunk, hogy mi is ez tulajdonképpen, hogyan zajlik, kik a szereplők, milyen jogi, biztonsági, gazdasági, információtechnológiai és e-marketing kérdések kapcsolódnak hozzá és milyen fejlődés várható ezen a területen. Az előadás után mindenkinek világossá válik, hogy hogyan függ össze például az e-bay, a Vatera, a Tesco, az eMag, a Don Pepe, az online banking, a csomagküldők és a bankkártya kibocsátók, valamint a kuponok világa.

**Számítástechnika történet az őskortól napjainkig**

*Előadó:* ***Dr. Király Zoltán***

Időpont: 2018 május 12. 10:00-11:30

Helye: I-106 terem

**Az előadás tartalma:**

Hihetetlenül gazdag azoknak a számoló eszközöknek a tárháza, amelyekkel eleink meggyorsították, elvégezték számításaikat a számítógép megjelenése előtt. Ezt a változatos világot mutatja be az előadás, megismertetve a hallgatóságot néhány olyan egyszerű számítási trükkel, amelynek akár ma is hasznát vehetjük. A korai számolóeszközöket: számoló pálcák, logarlécek, táblázatok, tekerős számítógépek nemcsak megtekinthetik az előadásra jelentkezők, hanem ki is próbálhatják azokat. A ma már szinte minden otthonban jelen lévő PC-k előtti nagyszámítógépes rendszereket, home computereket (otthoni számológépeket) is áttekinti az előadás. Az előadás alkalmával a hallgatók betekintést nyerhetnek a számítógépek történetébe az őskortól napjainkig.

**Bizonyítások és tévedések**

*Előadó:* ***Dr. Nagy Bálint – Dr. Joós Antal***

Időpont: 2018. május 12. 13:00-14:30

Helye: I-106 terem

**Az előadás tartalma:**

Matematikai tanulmányai során mindenki találkozik tételekkel és bizonyításokkal. Számításaink során mindannyian tévedünk, számtalanszor elszámolunk valamit vagy egyszerűen hibás rajzot készítünk, esetleg optikai csalódás áldozatai vagyunk. Egy felfogás szerint a geometria rossz ábrákból helyes következtetések levonása, ám egy hibás rajz téves eredményre vezethet. Gyakran akkor is tévedünk, amikor bizonyítani szeretnénk valamit. Előadásunkban számos bizonyítást, bizonyításnak látszó tévedést mutatunk be. Bár azt gondoljuk, hogy a matematikához nem vezet királyi út, mégis megpróbáljuk ezeket a tévedéseket felfedni.

**Ember-számítógép interfészek a tanulással összefüggő egyes folyamatok elemzésében**

*Előadó:* ***Dr. Kővári Attila, Katona József, Ujbányi Tibor,***

Időpont: 2018 május 19. 10:00-11:00

Helye: I-106 terem

**Az előadás tartalma:**

Az informatikai rendszerek fejlődésének köszönhetően manapság már számos olyan eszköz érhető el, mely az ember-számítógép kommunikációban új lehetőségeket tartogat.

Ilyenek a DARPA, Elon Musk vagy épp a Facebook által finanszírozott agy-számítógép interfész projektek, a korszerű szemmozgás-követésen alapuló ember-számítógép interfészek, vagy épp a gesztusvezérlés egyre szélesedő alkalmazási lehetőségei. Az előadás ezekben a rendszerekben rejlő lehetőségeket és egyes kutatások eredményeit mutatja be.